**П О В И К**

 Согласно членот 12 став (16) од Законот за спречување на корупцијата и судирот на интереси („Службен весник на Република Македонија" број 12/2019) Собранието на Република Северна Македонија објавува Повик до здруженија на новинари, други здруженија и фондации за учествуво во интервјуто на кандидатите кои ги исполнуваат условите за именување на претседател и членови на Државната комисија за спречување на корупцијата. Рокот за пријавување на Повикот е десет дена од денот на неговото објавување.

 Сите здруженија на новинари кои се основани согласно закон, односно регистрирани повеќе од пет години и секое здружение или фондација регистрирано согласно закон и со искуство од најмалку пет години во областа на спречување на корупцијата, владеење на правото или добро управување имаат право да се пријават на повикот и да учествуваат во интервјуто, со по еден претставник за кој доставуваат податоци за идентификација.

 Пријавувањето на здруженијата и фондациите се доставува писмено до Комисијата за прашања на изборите и именувањата на Собранието.

Терминот за одржување на интервјуто ќе се објави на веб-страницата на Собранието на Република Северна Македонија на денот на објавувањето на листа на пријавените кандидати со податоци кои од нив ги исполнуваат условите.

 7 ноември 2023 година

**ПРЕТСЕДАТЕЛ**

**НА СОБРАНИЕТО НА РЕПУБЛИКА СЕВЕРНА МАКЕДОНИЈА**

 м-р Talat Xhaferi, с.р.